3. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

  การประกอบธุรกิจของแต่ละสายผลิตภัณฑ์หรือกลุ่มธุรกิจของบริษัท
  โดยแยกตามตารางโครงสร้างรายได้ แยกแสดงได้ดังนี้

บริษัท ไทยบรรจุภัณฑ์และการพิมพ์ จำกัด (มหาชน)

ลักษณะผลิตภัณฑ์หลัก คือ
บรรจุภัณฑ์กล่องกระดาษดำเนินการผลิตตามแบบหรือตัวอย่างที่ลูกค้ากำหนดมา
จึงเน้นภาพลักษณ์ที่โดดเด่นและสวยงาม
กระดาษเป็นบรรจุภัณฑ์ที่นิยมใช้กันมากสำหรับบรรจุสินค้าเพื่ออุปโภคบริโภคโดยตรง
เนื่องจากราคาถูก น้ำหนักเบา อีกทั้งสามารถนำมาผลิตใหม่ (Recycle) ได้
สามารถนำเสนอได้หลายรูปทรง เช่น ถุง ซอง กล่อง เป็นต้น
บรรจุภัณฑ์กระดาษควรมีคุณสมบัติที่ไม่ฉีกขาดง่ายและสามารถต้านทานแรงทะลุได้ดี
ดังนั้นบริษัทจึงได้ศึกษาวิธีการที่จะทำให้บรรจุภัณฑ์กระดาษมีความทนทาน
โดยใช้วิธีการเคลือบหรือชุบผิวด้วยน้ำยาวานิชหรือน้ำยาวอเตอร์เบสและใช้วิะการขัดเงาด้วย
น้ำยาเคลือบเงา
เพื่อให้เกิดความเงางามและรักษาสีสรรของสิ่งพิมพ์ให้คงอยู่ในสภาพเดิมได้ยาวนานและได้ทำการพัฒนากรรมวิธีดังกล่าวจนสามารถนำมาใช้กับผลิตภัณฑ์ของบริษัทได้เป็นอย่างดี
ผลิตภัณฑ์หลักและ สินค้าที่เกี่ยวข้องของบริษัทแบ่งเป็น 3 ชนิด คือ

(1) กล่องกระดาษประกบฟูก (Paperboard with Corrugated Fiberboard)

  มีกรรมวิธีการผลิต
  โดยการพิมพ์ออฟเซ็ทเป็นลวดลายและสีสรรลงในกระดาษแข็งการ์ดบอร์ดหรือกระดาษขาวหน้าแป้ง
  แล้วนำไปประกบ (Laminated) กับกระดาษลูกฟูก (Kraft)
  ซึ่งบริษัทจะเน้นการผลิตกระดาษลูกฟูกลอน B
  ซึ่งเป็นลูกฟูกพิมพ์ลอนใหญ่ใช้บรรจุสินค้าที่มีขนาดใหญ่และต้องการความแข็งแรงส่วนลูกฟูกลอน E
  ซึ่งเป็นลูกฟูกลอนเล็กที่สุดใช้กับสินค้าที่ต้องการกล่องที่มีความสวยงามและพิถีพิถัน โดยมีทั้งชนิด 2
  ชั้น และ 3 ชั้น ต่อจากนั้นนำไปปั๊ม (Diecut)
  ให้ได้รูปร่างและขนาดเท่ากับกล่องที่ลูกค้าต้องการ จากนั้นนำไปขึ้นรูปเป็นกล่องกระดาษ
  สินค้าที่นิยมใช้กล่องชนิดนี้ เช่น กล่องผงซักฟอกขนาดใหญ่ กล่องของเด็กเล่น
  กล่องบรรจุเครื่องครัว เป็นต้น

(2) กล่องกระดาษแข็ง (Paperboard boxes)

มีกรรมวิธีการผลิตเช่นเดียวกับกล่องกระดาษประกบฟูก
แต่ไม่ต้องผ่านขั้นตอนการประกบกระดาษลูกฟูกเท่านั้น
ส่วนใหญ่ใช้บรรจุสินค้าที่สัมผัสกับสินค้าอุปโภคบริโภคโดยตรง เช่น ผงซักฟอกขนาดกล่องเล็ก
ผลิตภัณฑ์เครื่องใช้ไฟฟ้า อุปกรณ์อิเลคทรอนิคส์ ผลิตภัณฑ์ประเภทอาหาร เช่น
อาหารเช้าชนิดเกล็ดและผง อาหารเสริมสุขภาพ ยารักษาโรคต่าง ๆ
เครื่องใช้ส่วนตัวและเครื่องใช้ในครัวเรือน เป็นต้น

(3) สติกเกอร์ (Sticker)

มีกรรมวิธีการผลิต
โดยนำวัตถุดิบซึ่งเป็นกระดาษแบบม้วนหรือม้วนพลาสติกเคลือบกาวมาพิมพ์ตามแบบที่ลูกค้าต้องการ
มีระบบการเคลือบเพื่อให้มันวาวและป้องกันรอยการขีดขวน แล้วปั๊มด้วยเครื่องปั๊มอัตโนมัติ
ปั๊มออกมาเป็นดวง ๆ เพื่อนำไปติดกับสินค้าเป็นการเพิ่มความสวยงามให้กับสินค้า
หรือแจ้งรายละเอียดเกี่ยวกับวิธีการใช้สินค้าหรือราคาสินค้า ลูกค้าส่วนใหญ่เป็นห้างสรรพสินค้าชั้นนำ
โรงพยาบาล และบริษัทจัดจำหน่ายเครื่องเขียน เป็นต้น

บริษัท ไทยควอลิตี้แพค (1898) จำกัด

ตั้งแต่ปลายปี 2542 เป็นต้นไป บริษัท ไทยควอลิตี้แพค (1989) จำกัด บริษัทย่อย
ได้หยุดการผลิตสินค้าและได้ขายเครื่องจักรที่ใช้ในการผลิตสินค้าและทรัพย์สินอื่น ๆ
ให้แก่บริษัทแห่งหนึ่ง

บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในกิจการหรือโครงการต่าง ๆ ที่มีความเสี่ยงต่ำและมีความชำนาญ

2. การตลาดและภาวะการแข่งขัน

ผลกระทบต่อเนื่องทางเศรษฐกิจ
ทำให้สภาวะการณ์การบริโภคและการใช้จ่ายลดลงรวมไปถึงอัตราการส่งออกที่ลดลงในไตรมาสที่ 1
ปี 2544 ส่งผลทำให้อัตราการเจริญเติบโตของอุตสาหกรรมบรรจุภัณฑ์ลดลงจากที่มีอัตราการเติบโต
10-15% ในไตรมาสที่ 3 ปี 2543 ลดลงมาอยู่ในระดับทรงตัวในปัจจุบัน
และมีการแข่งขันในด้านราคาเพิ่มมากขึ้นจากคู่แข่งขันที่มีขนาดใกล้เคียงกัน
ในขณะที่ภาพรวมต้นทุนในการผลิตสูงขึ้น เนื่องจากราคาวัตถุดิบในส่วนกระดาษในท้องตลาด

บริษัทจึงมีนโยบายปรับแผนการตลาดและแผนงานดำเนินธุรกิจให้สอดคล้อง
และความเหมาะสมกับสถานการณ์ปัจจุบัน
เพื่อให้บรรลุเป้าหมายต่อไปรวมทั้งยังได้ทำการปรับปรุงระบบฐานข้อมูลของบริษัทและระบบการให้บริการ
เพื่อเพิ่มระดับความพึงพอใจให้ลูกค้าและพยายามควบคุมต้นทุนการผลิต นอกจากนั้นแล้ว
บริษัทได้ลงทุนจัดซื้อเทคโนโลยีสารสนเทศ SOFTWARE จากบริษัท PRICE WATERHOUSE COOPERS
เพื่อพัฒนาระบบฐานข้อมูลและเพิ่มประสิทธิภาพในการประสานข้อมูลส่วนกลางภายใน

กลุ่มลูกค้าหลักของบริษัท มี 5 กลุ่ม

-   FOOD

-   CONSUMER

-   ELECTRONIC APPLIANCE

-   HOUSEWARE

-   TOY

  จุดเด่นทางการตลาด

-   PRODUCT QUALITY

-   SERVICE QUALITY & RELIABILITY

  ข้อจำกัด

-   ต้นทุนราคาวัตถุดิบที่สูงขึ้น

-   ค่าซ่อมบำรุงที่สูงขึ้นตามสภาพอายุงานของเครื่องจักร

3. การจัดหาผลิตภัณฑ์หรือบริการ

(1) จัดให้ได้มาซึ่งผลิตภัณฑ์เพื่อจำหน่าย

  โดยที่บริษัทฯ เป็นโรงพิมพ์ระบบออฟเซ็ทและผลิตกล่องกระดาษเคลือบแป้งที่ปะกบ

กบและไม่ปะกบลูกฟูก ดังนั้นกว่า 70% ของวัตถุดิบหลักที่ใช้ จึงเป็นกระดาษ
ทั้งกระดาษกล่องแป้งและกระดาษคราฟท์ทุกชนิด ซึ่งได้ทำการสั่งซื้อจากโรงงานผู้ผลิตในประเทศ
โดยมีโรงงานผลิตในประเทศจำนวน 4-5 โรงงานมาตรฐานที่มีคุณภาพดี
และมีกำลังการผลิตรวมกันเพียงพอต่อการบริโภคภายในประเทศ
ระดับราคาจำหน่ายจากผู้ผลิตกระดาษโดยส่วนใหญ่จะอยู่ในระดับเดียวกัน เพราะราคาค่อนข้างคงตัว
หากไม่มีภาวะการณ์ขึ้นราคาของเยื่อกระดาษโลกดังเช่นปี 2543
เนื่องจากวัตถุดิบกระดาษมีน้ำหนักมาก
การสั่งซื้อวัตถุดิบกระดาษจากต่างประเทศจึงมีข้อจำกัดค่อนข้างสูง
นอกจากนั้นยังมีความเสี่ยงจากอัตราแลกเปลี่ยน, ระยะเวลาส่งมอบและปริมาณที่ต้องจัดเก็บไว้
แม้ว่าต้นทุนราคา ณ โรงงานต่างประเทศจะมีราคาต่ำกว่า 10% โดยประมาณ วัตถุดิบอื่น ๆ
ที่มีการใช้มาก เช่น หมึกพิมพ์ที่สั่งซื้อจากโรงงานผู้ผลิตในประเทศเช่นเดียวกัน
เนื่องจากโรงงานผู้ผลิตหมึกพิมพ์ในปัจจุบัน
ได้ใช้เทคโนโลยี่ที่ทันสมัยเข้าพัฒนาปรับปรุงคุณภาพให้เทียบเท่ามาตรฐานหมึกพิมพ์จากต่างประทศ
แม้ว่าวัตถุดิบในการผลิตยังต้องพึ่งพาการนำเข้าอยู่บ้าง

(2) กระบวนการผลิตที่มีผลกระทบต่อสิ่งแวดล้อม

  กระบวนการผลิตในบริษัทฯ มีเศษของเสียที่ส่งผลกระทบต่อสิ่งแวดล้อมจากการผลิต

บรรจุภัณฑ์กระดาษ ได้แก่ น้ำเสีย ซึ่งน้ำเสียนี้เกิดจากกระบวนการล้างฟิลม์, ล้างเพลท
ซึ่งต้องใช้สารเคมีในการล้าง เพื่อล้างหมึกจากเพลท
โดยน้ำเสียจะถูกนำไปบำบัดก่อนทิ้งลงสู่สาธารณะ บ่อน้ำเสียของบริษัทฯ ได้ก่อสร้างแล้วเสร็จในปี
2543 ใช้วงเงินในการออกแบบและก่อสร้างเป็นมูลค่าทั้งสิ้น 597,400 บาท
โดยมีค่าใช้จ่ายในการบำบัดน้ำเสียเฉลี่ย 15,000 บาทต่อเดือน
ซึ่งน้ำที่ผ่านการบำบัดแล้วได้มาตรฐานที่ทางราชการกำหนด